Jim Campbell
jwcampbell@gmail.com
Daniel Neel
dneelyep@gmail.com

# Meklēt tekstu

Meklēšanas rīks var palīdzēt atrast datnē konkrētu teksta fragmentu.

# Teksta meklēšana

Atveriet meklēšanas logu, izvēloties Meklēt Meklēt vai spiežot Ctrl F. Kursors automātiski tiks pārvietots, lai varētu sākt meklēšanu.

Ierakstiet tekstu, kuru vēlaties meklēt, meklēšanas logā.

Kamēr rakstāt, gedit izcels datnē teksta daļas, kas sakrīt ar ievadīto.

Lai caurskatītu meklēšanas rezultātus, veiciet kādu no šīm darbībām:

Izpildiet klikšķi uz augšup vai lejup vērstās bultas meklēšanas logā

Nospiediet bultiņu augšup vai bultiņu lejup uz tastatūras

Nospiediet Ctrl G vai Ctrl Shift G

Turot nospiestu Ctrl taustiņu, izmantojiet peles vai skārienpaliktņa ritināšanas funkciju.

Lai aizvērtu meklēšanas logu, nospiediet Esc vai Enter. Esc nospiešana atgriezīs kursoru tur, kur tas bija, pirms uzsākāt meklēšanu. Enter nospiešana pārvietos kursoru uz pašreizējo pozīciju meklēšanas rezultātos.

# Meklēšanas padomi

Ja kāds teksta fragments ir izcelts (atlasīts), pēc Ctrl F nospiešanas tas parādīsies meklēšanas logā.

Lai izmantotu papildu meklēšanas iespējas, veiciet klikšķi uz palielināmā stikla ikonas vai ar labo peles pogu meklēšanas logā.

Atrastais teksts paliks izcelts arī pēc meklēšanas beigām. Lai novāktu izcēlumu, izvēlieties Meklēt Noņemt izcēlumu vai nospiediet Ctrl Shift K.